ԵՐԵՎԱՆ, 21 ՀՈԿՏԵՄԲԵՐԻ, ԱՐՄԵՆՊՐԵՍ: Սիրիայի օդային տարածությունում Ռուսաստանի եւ ԱՄՆ-ի զինված ուժերի միջեւ հնարավոր հակամարտությունների կանխման վերաբերյալ հուշագիրը տարածվում է թռչող սարքերի բոլոր տեսակների վրա: Բացի այդ, ստորագրված համաձայնագիրը ներառում է այն օդանավերը, որոնք Սիրիայի երկնքում օգտագործվում են ԱՄՆ-ի գործընկերների կողմից: Այդ մասին, ինչպես տեղեկացնում է «Արմենպրես»-ը, լրագրողների համար կայացած բրիֆինգի ժամանակ հայտարարել է Պենտագոնի մամուլի քարտուղար Փիթեր Կուկը: